Shrimad Rajchandra

Shrimad RAJCHANDRA aŭ, laŭ naskiĝnomo, Raichandbhai Ravjibhai Mehta (n. la 9-an de novembro 1867 en Vavaniya, Guĝarato ; m. la 9-an de aprilo 1901 en Raĝkot, Guĝarato) estis hinda poeto kaj filozofo influita de ĝajnismo, kies ideojn kaj instruojn adoptis kaj pluevoluigis Mahatma Gandhi. 

La aŭtoro de kelkaj filozofiaj poemoj, inkluzive de la Atma Siddhi. Li ankaŭ verkis multajn leterojn kaj komentariojn kaj tradukis kelkajn religiajn tekstojn. 

Gandhi mencias Shrimad Rajchandra kiel sian spiritan "gvidiston kaj helpanton" kaj kiel sian "rifuĝejon en momentoj de spirita krizo" en sia aŭtobiografio The Story of My Experiments with Truth (Eksperimentoj kun la Vero), verkita inter 1925 kaj 1929. Tamen, li ne nomas lin sia guruo. 

 Vivo 
La patro de Shrimad Rajchandra estis Vaiŝnava hinduo, kaj lia patrino devenis de ĝajna familio. En la aĝo de 10 jaroj, li donis publikajn prelegojn, kaj antaŭ la aĝo de 11 jaroj, li verkis poezion. Poste, li dediĉis sin al memorplibonigaj teknikoj ( ŝatavdhan ). En la aĝo de 20 jaroj, li edziĝis kaj turnis sin al la gemkomerco. En 1891, Shrimad Rajchandra renkontis Mohandas Karamchand Gandhi en Mumbajo, kiu estis du jarojn pli juna ol li sed kiu translokiĝis al Sud-Afriko en 1893. Ili poste interŝanĝis leterojn. En la aĝo de 28 jaroj, li verkis sian ĉefan verkon, Atma Siddhi, reinterpreton de ĝajnaj instruoj. Li mortis en la aĝo de 33 jaroj.

Li estas konata pro siaj instruoj pri ĝajnismo kaj pro sia spirita gvido al Mahatma Gandhi, kiu skribis en sia aŭtobiografio, ke "ekzistas tri modernaj viroj, kiuj havis profundan influon sur mian vivon: Thoreau, Leo Tolstoj kaj Shrimad Rajchandra."

 Referencoj 

 Eksteraj ligiloj 

 Atma-Siddhi : En Serĉo de la Animo eldonita de Vakils Feffer & Simons
 Vachanamrut, la kompleta verkaro de Shrimad Rajchandra en Gujarati, inkluzivanta leterojn kaj skribaĵojn
 Bhavana Bodh de Shrimad Rajchandra

Kategorio:Barataj filozofoj
Kategorio:Barataj religiuloj
Kategorio:Hinduistaj guruoj
Kategorio:Ĝajnismo
Kategorio:Mahatma Gandhi